
1. Üldandmed õppeasutuse kohta 

	1.1            õppeasutusE NIMETUS 

	1.1. Juht
	Jelena Konovalova

	1.2. Õppeasutuse kontaktandmed 

aadress 
telefon

e-post 

kodulehekülg
	Koolieelne lasteasutus Tareke

Ida-Virumaa, Narva linn, Tiimani 16, 21003

3549982, 5549508

Jelena.konovalova@narvakultuur.ee
http://lasteaiad.narvakultuur.ee/tareke/

	1.3.Pidaja, tema aadress
	Narva Linnavalitsuse Kultuuriosakond,  Peetri plats 1, 20308

	1.4. Laste/õpilaste arv 
	185

	1.5. Personali arv
	49

	1.6. Pedagoogilise personali arv
	25

	1.7. Sisehindamise periood
	01.09.2006-31.08.2009


2. a)
Õppeasutuse lühikirjeldus ja eripära 

	Koolieelne lasteasutus Tareke on munitsipaalasutus, mille kõrgemalseisvaks organiks on Narva Linnavalitsuse Kultuuriosakond. Lasteasutus juhindub oma tegevuses Eesti Vabariigi kehtivast seadusandlusest, Haridus-ja Teadusministeeriumi määrusest ja teistest haldusaktidest, kohaliku omavalitsuse õigusaktidest, lasteasutuse põhimäärusest ja Narva Linnavalitsuse Kultuuriosakonna juhataja käskkirjadest ning korraldusest.
Tareke asub linna läänepoolses osas Soldino Gümnaasiumi naabruses. Läheduses asub  spordikool ja bassein Energia, kus vanemad rühmad käivad plaani järgi ning seal toimuvad ka spordiüritused koos lastevanematega. Läheduses asub ka Loomemaja, kus toimuvad loodusega tutvumisega seotud tunnid ning üritused vanemate ja laste jaoks. Lasteaia territoorium on 50% haljastatud, on olemas  lilleaed. Lasteaia territooriumile on istutatud paljude Eestis kasvavate puude ja põõsaste liigid.
Lasteaia territooriumile on istutatud kõikide Eestis kasvavate puude ja põõsaste liigid.
2006-2009 a. olid pedagoogilise loomingu aastad, innovaatiliste tehnoloogiate omandamisele suunatud projektid: igal rühmal on oma töösuund (joonistamine, loogiline mõtlemine, kirjandus jt).
Lasteasutuse Tareke õppe- ja kasvatustöö toimub:

- sõimerühmades, kus on ühe- kuni kolmeaastased lapsed;
- lasteaiarühmades: nooremates, kus on kolme- kuni viieaastased lapsed,
- keskmistes, kus on viie- kuni kuueaastased lapsed,
- vanemates, kus on kuue- kuni seitsmeaastased lapsed.
Käesoleval ajal töötab lasteaias 10 rühma – 3 sõimerühma ja 7 lasteaiarühma. Lasteasutuses käib 185 last: neist 49 last sõimerühmades ja 136 last lasteaiarühmades.
Lasteasutuses töötab 49 inimest: neist 25 pedagoogi põhikohaga ja 2 pedagoogi kohakaasluse alusel ning 24 inimest tehnilisest personalist.

Lasteasutuse põhiülesanne on lapse ealisi, soolisi, individuaalseid vajadusi ja iseärasusi arvestades:
· luua võimalused ja tingimused tervikliku isiksuse kujunemiseks, kes on sotsiaalselt tundlik, vaimselt erk, ennastusaldav, kaasinimesi arvestav ja keskkonda väärtustav;
· hoida ja tugevdada lapse tervist ning soodustada tema emotsionaalset, kõlbelist, sotsiaalset, vaimset ja kehalist arengut.


b)
Õppeasutuse arengukava eesmärgid 

	Aktiivne õppimine ja kaasaegsete tehnoloogiate kasutamine teeb õppe-ja kasvatusprotsessi huvitavaks ja lapsekeskseks.

Lapsevanemad tunnevad, et lasteaias on loodud turvaline ja mugav õpikeskkond, mis toetab lapse mitmekülgset  arengut.
Lasteaiatöötajad väärtustavad iga lapse individuaalsust, mis tagab lapsele turvatunnet ning eduelamust.



3. Sisehindamissüsteemi lühikirjeldus.
	Lasteasutuse sisehindamise korra koostamisel lähtuti EV õigusaktidest ning lasteaia arengu-ja õppekavast. Lasteaia Tareke sisehindamise kord on kinnitatud juhataja poolt. Samuti on lasteaias moodustatud hindamisrühm (lasteaia tehnilise ja pedagoogilise personali, hoolekogu,   ning juhtkonna esindajad). Sisehindamist teostatakse kogu kollektiivi osalemisel. Andmete kogumiseks kasutati statistilisi andmeid, ankeetküsitlusi erinevatele huvigruppidele, vestluseid, eneseanalüüse, statistikaanalüüse, aruandeid, rahulolu-uuringuid, vaatluseid, sisekoolitusi jne. Eesmärgiks on tagada lapse arengut toetavad tingimused ja lasteaia järjepidev areng, selgitades välja asutuse tegevuse tugevad küljed ning parendusvaldkonnad, kuidas igapäevatööd tulemuslikumaks muuta. 
Sisehindamise käigus kogutakse või hinnatakse tegevus- ja tulemusnäitajaid õppeasutuse tasandil, personali tasandil, huvigruppide ning lapse tasandil. 
Hindamisrühma töötulemustest teavitatakse kollektiivi, lapsevanemaid, hoolekogu üldkoosolekut, rühmakoosolekut, arenguvestlustel. 



4. Sisehindamise aruande analüüsiv osa.
Oma arengukava  koostades ei võtnud me arvesse SMART reeglit ning Demingi tsüklit, kuna me ei olnud veel selle süsteemiga tutvunud. Uut arengukava koostades alles proovisime seda arvestada.
Arengukavas 2006-2009 on esitatud lasteaia missioon ja visioon.

Missioon: 

Luua tingimused lapse harmooniliseks arenguks, et ta oleks võimeline õppima edukalt koolis ja olema aktiivne isiklikus elus. Osutada perekonnale professionaalset pedagoogilist abi kasvatusküsimustes.

Visioon: 
Tihedas koostöös perega, pidevas arengus ja loomingulistes otsingutes viib meie kollektiiv ellu uuenduslikke ideid, mille eesmärk on edukas enesemääratlus Eesti ja Euroopa ühiskonnas. 

Võtmemõisted, mida kasutatakse lasteaia kontseptsioonis on „areng” ja „individuaalsus”.

Meie arengustrateegia:

• kindlustada lastevanemate rahulolu, luues turvaline õpikeskkond;

• anda lapsele hea haridus, kindlustades tema edukus edasises elus (luua tingimused, kus saab kujundada last haritud isikuks). 
4.1.   Eestvedamine ja juhtimine.
Üldeesmärk: kollektiiv on kaasatud planeerimisse, tegevusse, analüüsi ja parendusesse.
4.1.1.  Eestvedamine.
Eesmärgid:

1. Sisehindamissüsteemi arendatakse ja korrigeeritakse pidevalt.

2. Lasteaia arendustegevusse on kaasatud huvigrupid.
Lasteaia Tareke arengukavas 2006-2009 puudub valdkond „Eestvedamine ja juhtimine”. Arengukavas on kirjas, et üheks prioriteetseks suunaks aastateks 2006-2009 on asutuse juhtimise ja arendamise kaasajastamine:

· materiaalse baasi kindlustamine ja arendamine;

· sisehindamissüsteemi täiustamine;

· kooskõlaline tegevus personali ja lastevanemate vahel.

See räägib sellest, et pöörati tähelepanu sisehindamissüsteemi toimimisele.

Arengukavas on samuti määratletud, et iga aasta toimub arengukava ülesannete täpsustamine, ettepanekute sisseviimine, arengukava täitmise analüüs, huvigruppidelt tagasiside saamine.

Juhtimise valdkonnaga on seotud kaks tegevust, millega lasteaed tegeles kolme aasta jooksul: sisehindamisesüsteemi täiustamine ning arengukava ülesannete täpsustamine ja uuendamine.

Eestvedamisest ei ole arengukavas üldse juttu. See aga ei tähenda, et tegelikkuses lasteaias puudub eestvedamine. 
Lasteaias alustati motiveerimissüsteemi väljatöötamist. Lasteaia juhtimissüsteem on orienteeritud kõikide huvigruppide kaasamisele ja lasteaia maine säilitamisele. Lasteaias on loodud hindamisrühm (juhataja, juhataja asetäitja õppealal, õpetaja, õpetaja abi, tervishoiutöötaja, hoolekogu esindaja, majandusjuhataja), töörühmad. Toimuvad pedagoogilised nõukogud, õpetajate ja tehnilise personali infotunnid, traditsioonilised üritused, lastevanemate koosolekud erinevatest valdkondadest seotud spetsialistide esinemisega. Alustati lasteaia kodulehekülje väljatöötamist, EHIS-e rakendamist.

Eestvedamine ja juhtimine on see valdkond, mis nõuab arendamist ning kirjapanemist. Uues arengukavas perioodiks 2010-2012 on juba olemas valdkond eestvedamine ja juhtimine. Selle põhitegevusteks on töökultuuri parendamine, traditsioonide säilitamine ja arendamine ning laste ja personali tervise tugevdamise  kava väljatöötamine.
4.1.2. Strateegiline juhtimine.
Eesmärgid: 

1. Strateegilised eesmärgid on selged ja reaalsed ning suunatud lasteasutuse maine säilitamisele.

2. Arengukava ülesanded on täpsustatud ja uuendatud.
3. Lasteaia tegevus on suunatud missiooni ja visiooni täitmisele.

Lasteasutuse arengukava väljendab asutust, linna- ja riiklikke prioriteete ja arengusuundi. Lasteaia arengukava on kättesaadav kõikidele soovijatele koduleheküljel. 
Sisehindamise alusel on läbiviidud lasteasutuse tegevuse tugevate ja nõrkade külgede analüüs. On välja töötatud eelarve, on määratletud vastutajad. Lasteasutuse hindamisrühm ja juhtkond  jälgivad arengukava eesmärkide täitmist ja teavitavad huvigruppe. Arengukava aruanne esitatakse 1.veebruariks  Linna Kultuuriosakonda ning tutvustatakse pedagoogilisel  nõukogul ja hoolekogus. Arengukava täiendamine ja korrigeerimine toimub vastavalt ettenähtud korrale. Lasteaed lähtub sisehindamise tulemustest. Strateegilised eesmärgid ning lasteaia prioriteedid on arusaadavad kõigile huvigruppidele, sest juhtimissüsteem on kõiki osapooli kaasav ning orienteeritud hästi toimivale töö-ja infokorraldusele.
Lasteasutuse tegevuskavade analüüs  ja täiendusettepanekute tegemine toimub igal aastal kevadel (mais). Arengukava on seotud asutuse tegevuskavaga. Lasteaia iga-aastane tegevuskava uueks õppeaastaks koostatakse augustikuus ja analüüsitakse mais. Tegevuskavas on fikseeritud vastutajad, kaasatud isikud ja tähtajad. 
Lasteaia tegevus on suunatud missiooni ja visiooni täitmisele läbi: rühmade õppe-ja kasvatustöö eripära toetamise, tervisekava väljatöötamise, huvitegevuse soodustamise, Eesti kultuuriga tutvumise.
Lasteasutuse tegevuse hindamine teostatakse läbi erinevate vormide: õpetajate eneseanalüüsid, tagasiside vanematega, personaliga arenguvestluste läbiviimine, arutelu pedagoogilisel nõukogul, lapse arengu hindamine, küsitlused. Hoolekogu viib läbi hindamise mais. Pedagoogiline nõukogu - septembris. Õpetajate loomingulised aruanded esitatakse aasta jooksul rühmade pedagoogilistel nõukogudel.
Hindamise tulemused arvestatakse arengu-ja tegevuskavade planeerimisel järgmiseks aastaks.
Tugevused.
· Lasteaias alustati motiveerimissüsteemi väljatöötamist.
· Lasteaias on loodud hindamisrühm ja töörühmad.
· Lasteaia koduleheküljel on rikas ja asjakohane info.
· Juhtimissüsteem  on kõiki osapooli kaasav ning orienteeritud hästi toimivale töö-ja infokorraldusele.

Parendusvaldkonnad.
· Valdkond ” Eestvedamine ja juhtimine ” nõuab arendamist ning täiustamist.
· Jätkata järjepidevalt ja süstemaatiliselt tagasiside andmete kogumist ja tulemuste analüüsimist,et neid kasutada õppeasutuse hinnanguks järgmiseks perioodiks. 

· Kaasata hindamisprotsessi kogu kollektiiv. 

· Muuta protsess läbipaistvaks ja avalikuks. 

· Täiendada sisehindamissüsteemi järgmiseks aruandeaastaks.
· Valdkond ”Strateegiline juhtimine” nõuab arendamist ning täiustamist.
4.2  Personalijuhtimine.
Üldeesmärk: lasteasutuses on kompetentne ja motiveeritud personal, et tagada iga lapse areng ning asutuse missiooni ja eesmärkide elluviimine.
4.2.1. Personalivajaduse hindamine ja värbamine.

Eesmärk: lasteasutus on kaetud nõutava kvalifikatsiooniga personaliga.
Lasteasutuse Tareke personal on antud hetkel kvalifitseeritud, stabiilne ja motiveeritud. 
2008.a on lasteaias uuendatud konkursi läbiviimise kord õpetajate, juhataja asetäitja õppe- ja kasvatustöö alal vaba ametikoha täitmiseks. Uute töötajate valikusse ja värbamisse on kaasatud ka konkursi komisjon, mis  koosneb pedagoogide ja hoolekogu esindajatest. Uue töötaja värbamisel kasutatakse erinevaid meetodeid, et lisaks töötaja oskustele selgitada välja tema hoiakud ja väärtused. Selleks uurib konkursi komisjon uue töötaja poolt esitatud dokumentatsiooni ning viib läbi vestluse. 2007/2008. aastast on uuele töötajatele määratud toetajaks ja kollektiivi sisseelamiseks õpetaja-mentor.
Kõigil töötajatel on olemas personaalsed ametijuhendid, milles lisaks oskustele ja teadmistele on kirjeldatud ka oodatavad hoiakud ja väärtused. Samuti on lasteasutuses olemas töösisekorraeeskiri, mis on kinnitatud tööinspektsiooni poolt ja see dokument on kõigile teada.
Iga aasta jaanuaris koostatakse puhkusegraafik, mille kinnitab asutuse juht. 
Tabel 1. Õppeaasta jooksul lahkunud õpetajate osakaal õpetajate koguarvust.
Meie lasteasutuse EHISe näitajad ei vasta tegelikkusele, sest 2008/2009 õppeaasta jooksul on õpetajad lahkunud lasteaiast, aga tabelis on näidatud 0%. 
	2006/2007
	2007/2008


	2008/2009



	0%
	8,3%
	16%


Vaatamata näitajatele on meie kollektiiv stabiilne. Suur protsent on tingitud sellest, et alates 2008.aastast on lasteaias 2 logopeedi poole kohaga ja tähtajalise töölepinguga (september-mai). 2009.aastal 1 pedagoog läks pensionile, 1 pedagoog läks ära ametikoha vahetuse tõttu.
Tabel 2. Nõutava kvalifikatsiooniga õpetajate arv.

	2006/2007


	2007/2008


	2008/2009



	74,1%
	74,1%
	79,2%


Tabelist on näha, et pedagoogid tõstavad oma kvalifikatsiooni. Juhtkond  motiveerib õpetajaid kvalifikatsiooni tõstma.
Joonis 1. Personali vanuseline ja sooline struktuur

Graafikust lähtudes on näha, et töötajate keskmine vanus kasvab. Õpetajate vanuseline struktuur ei ole piisavalt jätkusuutlik: kolme aasta jooksul on suurenenud õpetajate osakaal, kes on vanemad kui 50 aastat.
4.2.2. Personali kaasamine, motiveerimine ja toetamine.

Eesmärk: töötav personal tunneb end vastutava ja vajalikuna.
Lasteasutuse personal on kaasatud asutuse arendustegevusse, sest igal aastal toimub vähemalt kaks ühist koosolekut kogu personalile. Kõigil on õigus ja kohustus kaasa rääkida lasteaia tegevuse küsimustes. 
Meeskonnatöö toetava keskkonna loomiseks viiakse läbi aasta jooksul konkursid rühmade vahel teemal ”Parim arengukeskkond”, ”Ruumide kujundus riigipühadeks”. Meeskonnad saavad hinnalisi kingitusi ja diplomeid.

Meie lasteaias on hea traditsioon jagada parimaid kogemusi ja teadmisi (avatud vaatlused, ümarlauad, seminarid, sisekoolitused, seinalehed, näitused).
Lasteaia personal on kaasatud tunnustussüsteemi loomisse. Vajadusel moodustatakse töörühmad (hoolekogu liige ja personali esindajad) õppe- ja tervisekava väljatöötamiseks, lasteaia tegevuse analüüsiks (näitused, jalutuskäigud, arengukeskkond, materiaalne ja õppebaas).
4.2.3. Personali arendamine.

Eesmärk: personal on arendatav ja hooliv laste arengu eest.
Lasteaias hinnatakse personali koolituse vajadust ja koolituse kavandamist ning korraldamist, kui elukestvat õpet. Lasteaias on koolitusplaan, mida koostatakse lähtuvalt nii asutuse vajadusest ja prioriteedist kui meeskonna ja töötajate isikliku arengu vajadusest. Koolituse  tulemusi uuritakse praktilises töös lastega. Juht analüüsib koolitusplaani täitmist – igal aastal (aasta lõpus). Saadud andmeid kasutatakse töötajate hindamisel ning  motivatsioonil, ka töötaja arenguplaani koostamisel järgmiseks aastaks. 
Tehniline personal läbib koolituse 1 kord kahe aasta jooksul teemal ”Toiduhügieen” (6 tunni ulatuses). 
Tabel 3. Täiendkoolituses osalenud pedagoogide osakaal pedagoogide üldarvust.

	2006/2007


	2007/2008


	2008/2009



	52%
	44%
	33,3%


Tabel 4. Pedagoogide keskmine täiendkoolituse maht.

	2006/2007


	2007/2008


	2008/2009



	37,5
	33,8
	28,1


Alates 2008.õa läbinud 160-tunnise koolituse pedagoogide arv on vähenenud, sest eelmiste aastate jooksul  on suurem osa pedagoogidest koolitatud (piisav tundide arv). Viimasel ajal on suurenenud sisekoolituse maht ja lühiajaliste koolituste arv. Tasuta koolitusel osalevad kõik soovijad. 2008-2009.õa korraldati OÜ Õppekeskuse Intellekt poolt koolitusi lasteaia baasil kõikide õpetajate jaoks (2008.a.- 2 koolitust 8 akadeemilise tunni ulatuses ja 2009.a. - 2 koolitust 10 akadeemilise tunni ulatuses). 
Lasteaed kasutab ka teisi  koolitusvorme, nt sisekoolitus, seminarid, loengud, hea kogemus, meistriklassid. Sisekoolitused on eriti aktuaalsed töötajate teadmiste ja oskuste ühtlustamisel ning asutuse eesmärkide elluviimisel. Õppeasutuse juhtkond toetab töötajate ümberõpet ja tasemekoolitust. Personal on  informeeritud kvalifikatsiooni tõstmise võimalustest.
Kolme aasta jooksul on omandanud kõrgkoolis pedagoogilise kõrghariduse 2 õpetajat, magistrikraadi 1 inimene, õpinguid jätkab 4 õpetajat.

Töötajatel on oma isiksuse positiivne mõistmine. Pedagoogilisi oskuseid on täiustatud.

4.2.4. Personali hindamine.

Eesmärk: personali töö on suunatud lapse huvide ja vajaduste rahuldamisele.
Lasteasutuses on töötatud välja sisehindamise kord. Iga õppeaasta lõpul esitatakse kõikide pedagoogide poolt juhatajale oma tööst kokkuvõte, kus analüüsitakse oma tegevusi. Juhataja asetäitja õppe- ja kasvatustöö alal esitab kokkuvõtte laste arengust ja toimunud tegevustest õppeaasta jooksul kokkuvõtlikul pedagoogilisel nõukogul. Juhataja esitab kokkuvõtte kõikide töötajate hindamistulemustest ning arenguvestluste aruande üldkoosolekul aasta lõpus. Spetsialistid (muusika-, liikumisõpetaja, eesti keele õpetaja, 2 logopeedi) esitavad oma kokkuvõtted.
Kokkuvõtteid ja parendusettepanekuid kasutatakse hindamise planeerimisel järgmiseks aastaks. 
Lasteasutuses on loodud  ja rakendatud töötajate hindamissüsteem. Kollektiiv on  kaasatud hindamisprotsessi ning kriteeriumite väljatöötamisse. Pööratakse suurt tähelepanu töötajate enesehindamisele. Hindamise  käigus saame tagasisidet huvigruppidelt (lastelt, lastevanematelt, töötajatelt): 2 korda aastas korraldatakse küsitlused, eneseanalüüs,  statistiliste andmete kogumine, aruande koostamine. Arenguvestlused viiakse läbi aasta lõpus plaani järgi kõikide töötajatega kokkuleppel. Arenguvestluste, enese-ja sisehindamise tulemusena, selgub koolitusvajadus ning valmivad arenguplaanid.
Hindamise tulemusi kasutatakse tegevuskava ning töötaja  arengu planeerimisel,  töötaja individuaalse arenguplaani koostamisel üheks aastaks. 

Personalil on selge pilt enesehindamise vajadusest lastega töö parendamisel.

Lasteasutuses alustati tunnustussüsteemi väljatöötamist, aga see ei toimi veel nagu süsteem.
4.2.5. Personaliga seotud tulemused.
Personali saavutused.

· Perioodil 2006-2008 on läbinud mentorkoolituse 5 õpetajat, kes on kaasatud  noorte õpetaja juhendamisse.
· Sise- ja enesehindamise tulemustel on pedagoogide professionaalsus teisele tasemele vastav (ettenähtud kolmest tasemest).

· Õpetajad on kaasatud kolleegide koolitusse (sisekoolituses, meistriklassid, seminarid, hea kogemus).
· Kolme aasta jooksul on pedagoogid osalenud aktiivselt miniprojektides (7 miniprojekti eraldatava summaga linna poolt), mis soodustas lasteaia eesmärkide saavutamist.

Personali rahulolu.
Personali rahulolu-uuringud on läbi viidud, aga kuna sisehindamissüsteem on arengustaadiumis, siis mõõdetavaid näitajaid on raske esitada.
Kaudselt  on töötajad rahul:

·  Oma  tegevusega;

· Laste tulemustega;

· Õppimise võimalustega;

· Suhtlemisega kolleegide vahel;
· Koostööga vanematega.

Tugevused.

· Lasteasutuse Tareke personal on antud hetkel kvalifitseeritud, stabiilne ja motiveeritud kvalifikatsiooni tõstma. 

· 2007/2008. aastast tegutseb mentorlussüsteem.
· Lasteaia tegevust reguleerib väljatöötatud sisedokumentatsioon (ametijuhendid,  töösisekorraeeskiri, puhkusegraafik jne)
· Lasteasutuse personal on kaasatud hindamisprotsessi, asutuse arendustegevusse ning tunnustussüsteemi loomisse.

· Meie lasteaias on hea traditsioon jagada parimaid kogemusi ja teadmisi.

· Lasteaias hinnatakse elukestvat õpet, mis kajastub koolitusplaanis.
· Pööratakse suurt tähelepanu töötajate enesehindamisele.
Parendusvaldkonnad.
· Osaleda  riiklikes projektides kogu kollektiivi töötajate jaoks eesti keele omandamiseks.

· Saavutada 100%-lt pedagoogide kvalifikatsiooni nõuetele vastavus.

· Rakendada teadlikult juhitud tunnustus- ja motivatsioonisüsteemi. 

· Uurida järjepidevalt personali rahulolu nii asutuse juhtimise kui erinevate valdkondadega.
· Otsida võimalusi õpetajate osalemiseks projektides kohalikul, maakondlikul, vabariiklikul ning rahvusvahelisel tasandil.

4.3. Huvigruppidega koostöö.

Üldeesmärk: huvigrupid on kaasatud lasteasutuse ja laste arengu toetamisse.
4.3.1. Koostöö kavandamine.

Eesmärk: huvigrupid on määratletud ja on koostatud tegevuskava koostööks.
Meie lasteaed kavandab ja arendab koostööd hoolekogu, laste, lastevanemate, lasteaia töötajate, Humanitaargümnaasiumi ja Soldino Gümnaasiumi, Linnavalitsuse (haridus- ja tugispetsialistid), teiste kultuuriasutuste (Narva linnamuuseum, Kunstigalerii, linna raamatukogu, spordikool „Energia”), teiste koolieelsete lasteasutuste ja Päästekeskusega. Lapsevanemad on lasteaia peamiseks koostööpartneriks ja saavad koostöös osaleda läbi esindatuse hoolekogus, üld- ja rühmakoosolekute kaudu (2-3 korda aastas), arenguvestluste kaudu (1 kord aastas), küsitlustele-ankeetidele  tagasiside andmise, ühisürituste, koostööprojektide kaudu. Huvigruppide tegevuste kavandamine peegeldub tegevuskavas erinevates vormides.

Püüame kavandada süsteemselt. Plaanid on reaalsed ning vastutajad määratletud. Tegevuskava koostamisel selgitatakse välja huvigruppide ootused. Süstemaatiliselt  analüüsitakse koostöö tulemusi ja korrigeeritakse vajadusel plaane  ja eraldatakse ressursse. Me leiame uusi koostööpartnereid  ja kavandame nendega koostööd (teised haridusasutused Eestis, tööandjad).  Pedagoogid, juhtkond Ühisprojektide väljatöötamine (õppekeskkonna rikastamiseks, keeleõppe arendamiseks, koostöövõimaluste suurendamiseks). Lasteasutuse tegevust ja tulemusi kajastab  meedia, mis  kindlustab lasteaia positiivse maine ja lastega komplekteerituse lasteaias.

4.3.2. Huvigruppide kaasamine.
Eesmärk:  huvigruppide ja töötajate koostöö on suunatud  laste arengule.
Lasteaia erinevad  huvigrupid on  kaasatud  lasteaiaellu ja arendustegevusse; toimub koostöö hoolekogu, lastega, lastevanematega, lasteaia töötajatega, kooliga, Linnavalitsusega (haridus ja tugispetsialistid), teiste kultuuriasutustega (Narva linnamuuseum, Kunstigalerii, linna raamatukogu, spordikompleks „Energia”), teiste koolieelsete lasteasutustega, Päästekeskusega (koosolekud, ühisüritused, ühisnäitustes osalemine – nt pere- ja personali tööd, spordiüritused, lastevanemate osalemine laste ja asutuse hindamises, konkursid, kontserdid, metoodilised nõukogud). Huvigruppe  teavitatakse pidevalt lasteaia tegevustest ja tulemustest (koosolekud, kodulehekülg, meedia, infostendid, rühmaseinalehed). Koostöö Soldino Gümnaasiumi (projekt seotud eesti ja vene traditsioonide tundmaõppimisega) ja teiste koolieelsete lasteasutustega (kahe lasteaiaga) rakendatakse erinevate miniprojektide raames ( umbes 1 kord aastas teostas liikumisõpetaja miniprojekte lähedalasuvate lasteautustega). Hoolekogu ja pedagoogilise nõukogu koosolekud toimuvad plaani järgi, vormistatakse protokollidena, info antakse üle huvigruppidele.

4.3.3. Huvigruppidega koostöö hindamine.
Eesmärk: koostöö huvigruppidega toetab lasteasutuses lapse arengut.
Huvigruppidele korraldatakse rahulolu-uuringuid, küsitlusi. On võimalus kirja panna arvamusi lasteasutuse tegevustest (lahtised üritused, vaba lasteaia  külastamine ) külalisteraamatus,  e-kodulehekülje kaudu. Saadud tulemuste alusel viiakse läbi analüüs ja lasteaia töö korrigeerimine.
4.3.4. Huvigruppidega seotud tulemused.

Huvigruppide aktiivsus, kaasatus otsustamisse.
	Valdkond 
	Tegevusnäitaja 
	Selgitus, analüüs

	Hoolekogu

	· Kooskäimise regulaarsus;
· Tegevuskava realiseerimine;
· Hoolekogu toel saavutatud eesmärgid;
· Otsustuste efektiivsus;
· Hoolekogu kaasamine.

	Hoolekogu on toiminud regulaarselt plaani järgi (hoolekogu 4×õppeaastas). 
Hoolekogu eesmärgid täidetud osaliselt.
Lasteaiale tegi igal aastal hoolekogu ettepanekuid lastemööbli vahetamise ja mänguväljakute territooriumi heakorrastuse suhtes.
Lasteaia juhtkond arvestas hoolekogu ettepanekuid ja on ellu rakendanud 3 aasta jooksul.
On kaasatud arengukava ja õppekava koostamisse. Hoolekogu esimees osales 2008.aastal „vene töökeelega koolieelsete lasteasutuste meeskondade koolitusel”, mis oli seotud uue õppekava rakendamisega.


	Lastevanemad
	· Kooskäimise regulaarsus;
· Ühisürituste korraldamine, elluviimine;
· Lastevanemate kaasamine;
· Tööplaani realiseerimine

	Lastevanemate osalus lasteaia tegevustes on paranenud. Koosolekute külastamine vanemate poolt on regulaarne (keskmiselt 80%, rühmakoosolekute arv on 2 korda aastas, vanemate ühiskoosolekute arv on 2 korda aastas). 
Ühisürituste ja avatud uste päevade külastamine oli kuni 100%-ni. Lapsevanemad on osalejate rollis ühisüritustes lastega. Lahtiste  ürituste  külastamine vanemate poolt on kõrge (tehakse lastevanemate külastamise analüüs juhtkonna poolt). Vanemad on tihti ürituste initsiaatorid (nt ekskursioonid, kus töötab lasteaeda külastava lapse ema või isa, reisid loodusesse ja Narvast väljapoole).
Nad osalevad meeskonnatöös arengukava ja õppekava loomises. Vanemate soovitusi ja arvamusi arvestatakse otsuste vastuvõtmisel. Vanemate otsuseid täidetakse järjekindlalt. Vanemad saavad teadmisi erinevate koostöövormide kaudu pedagoogilis-psühholoogilistes küsimustes, tervise tugevdamise ja toetamise küsimustes. 
Tervikuna tegevuskava koostöö vanematega on täidetud. Alates 2009.a. on alustatud projekt laste tervise tugevdamise küsimustes kaasates kõiki huvigruppe (1 kord kvartalis,terve nädal,üritused toimuvad erinevates vormides). Vanemad  osalevad tervise tugevdamise programmi koostamisel ja ürituste elluviimisel. Pärast „tervise nädala” läbiviimist saadi tagasiside töötajatelt ja lastevanematelt. Arvamused on alati positiivsed.
Lastevanematel on võimalus lähemalt koolitööga tutvuda.  


	Pedagoogiline nõukogu

	· Kooskäimise regulaarsus;
· Tööplaani realiseerimine;
· Otsuste efektiivsus;
· Pedagoogilise  nõukogu kaasamine;
· Metoodilised koosolekud kooliga ja tagasiside saamine

	Pedagoogiline  nõukogu on toiminud regulaarselt plaani järgi ( 6×õppeaastas). 
Vastavus tööplaanile.

Igal pedagoogilisel nõukogul esitatakse eelmise nõukogu otsuste elluviimisest aruanne.  
Pedagoogiliste  nõukogude teemad ja otsused on seotud lasteaia eesmärkidega.
Pedagoogiline  nõukogu on kaasatud: arengukava, tegevuskava, õppekava  ning sisehindamisega seotud dokumentide arutlemisse ja kinnitamisse.
2 korda aastas viiakse läbi koostöös kooliõpetajate ja lasteaiaõpetajatega ühispedagoogiline nõukogu järjepidevuse küsimustes (Humanitaargümnaasium ja Soldino gümnaasium).  


	Lasteaia töötajad

	· Osalus miniprojektide koostamisel ja elluviimisel;
· Ühisürituste korraldamine, elluviimine.

	Lapsed ja pedagoogid osalevad miniprojektides nii lasteasutustega kui ka koolidega kultuuriosakonna toetusel, linna-ja riiklikel konkurssidel, mida korraldab KOV. Projektide tegevust on vaja areneda.
Kõik töötajad osalevad traditsioonilistel üritustel: „lahtiste uste päevad”-2 korda aastas (novembris ja aprillis), spordiüritused- vastavalt tööplaanile (umbes 1 kord kuus), laste ja täiskasvanute loomenäitused - 3 korda aastas, riigi-ja rahvapühade tähistamine, muusikapeod - „Peakatte festival”(2006), muusikaetendus „Tuhkatriinu”(2007), „Etlejate võistlus”(2008), „Lauljate konkurss”(2009).


	Lapsed
	-   koostöö kultuuriasutustega: narva linnamuuseumiga, kunstigaleriiga, raamatukoguga, spordikooliga „energia”;
-   koostöö teiste lasteaedadega;
-   koostöö Päästeametiga;
-   koostöö kooliga;
-   koostöö loomemajaga.

	Kultuuri-ja spordiasutuste külastamine on regulaarne. Lõimimise valdkonnas toimub vastastikune külastamine teiste lasteaedade ja koolide vahel. Lapsed osalevad eneseanalüüsis, intervjuus ja küsitlustes.
Kooliõpetajad kutsuti lastevanemate koosolekutele lõpurühmadesse. Kultuuri- ja spordiasutustega koostööd viiakse läbi regulaarselt ja plaani järgi. Lasteaed saab pidevalt infot huvitavatest üritustest, mis on seotud kultuuri ja kunstiga. Lähtudes lasteaia prioriteetidest ja laste huvidest kavandavad rühmaõpetajad  koostöös Narva muuseumi ja kunstigalerii töötajatega ühistundide teemasid ja ühisüritusi. 
2 korda aastas viib päästeamet läbi praktilisi tasuta tunde lastega lasteasutuse baasil teemal „liiklusohutus ”, „tuleohutus” ja kindlustab plakatitega, mängudega ja teiste abimaterjalidega. Ka Päästeamet korraldab igal aastal ekskursioone ja loenguid lastevanematele ja lasteasutuste töötajatele.
Loomemaja külastamine toimub vastavalt plaanile (1 kord nädalas).


	KOV
	· KOVi aktiivne mõjutav roll

	Tänu KOV-le on realiseerunud projekt aknaraamide vahetuse osas. Õppe- ja mängubaas on täiendatud KOV-i poolt eraldatud rahavahenditest. Kolme aasta jooksul teostati pidevalt laste mööbli vahetamist, mis on parandanud tingimusi lastele. Remontide plaan ei ole teostatud linnaeelarves vahendite puudumise tõttu. Lasteaia territooriumi heakorrastus nõuab suuri rahalisi vahendeid. KOVi toetamisel kooskõlastatakse tähtsamaid dokumente (nt arengukava, sisehindamise aruanne jne), korraldatakse linnaüritusi, osutatakse abi erinevate küsimuste lahendamisel, nõustatakse haridusvaldkonna küsimustes.



Avalikkussuhted
1. Kajastus  meedias 
· positiivsed artiklid.

Lasteaia üritusi on kajastatud tihti kohalikus ajalehes (umbes 14 artiklit kolme aasta jooksul). Põhiliselt olid artiklid seotud miniprojektide läbiviimisega, teiste asutuste ühisüritustega ja lihtsalt lasteaia elust. 
2. Lasteaia  kodulehekülg 

· kodulehekülje aktuaalsus ja asjakohasus.

Lasteaial on oma kodulehekülg, kus on järgmised valdkonnad: uudised ja info lastevanematele, lasteaia dokumentatsioon, rühmad ja kogu info rühma tegevusest, ürituste kava ja pildid. Meie kodulehekülg on kahekeelne. Kodulehekülge uuendatakse iga kuu või vajadusel. Fotogalerii sisaldab kõikide läbiviidud ürituste fotosid. 

3. Ettepanekute  tegemise võimalus .

· külalisteraamatu kättesaadavus.

Lasteaial on olemas külalisteraamat, kuhu lapsevanemad kirjutasid oma soovitusi, ettepanekuid ja arvamusi nähtud üritusest, millega arvestasime oma tegevuste parendamisel.

Tagasiside ja rahulolu.
1. Küsitluste  korraldamine 

· lasteaiasiseste küsitluste süsteemsus.

Lasteaias korraldatakse regulaarselt rahuloluküsitlusi lastevanematele (70%), töötajatele (100%) vähemalt 2 korda aastas ja on seotud sisehindamise perioodiga. Kasutatakse tagasiside küsitlusi, intervjuusid, arenguvestlusi, hinnangulehte

2. Huvigruppide  rahulolu-uuringud 

· regulaarne osalemine.

Hoolekogu korraldab vanemate küsitlusi ja osaleb saadud andmete töötluses, analüüsib tulemusi ja võrdleb tulemusi eelmiste  aastatega. Töötajate küsitlusi korraldab asutuse juht ja hindamisrühm. Hindamisrühm teavitab huvigruppe küsitluste eesmärkidest. Personali küsitluste tulemused analüüsitakse ja arutletakse kollektiivi ühiskoosolekul 2 korda aastas. Vastuvõetud otsused täidetakse koheselt saadud tulemuste alusel ning arvestatakse õppeasutuse arendustegevuses ning tegevuskava koostamisel järgmisteks aastateks.

· Asutuse maine

Meie lasteaed on täiel määral komplekteeritud. See räägib sellest, et lasteaial on hea maine. Tihti juhtub nii, et kohti ei jätku (on suurenenud meie lasteaeda tulla soovijate arv ning vanemate head arvamused rühmaõpetajatest ja lasteaia tegevusest  ). 

Tugevused.
· On loodud traditsioonilised  koostöövormid lastevanematega.
· vanemad on rahuldatud infoliikumisega lasteaia elust
· vanematel  on soov osaleda koolitusel lapse kasvatamise küsimustes.
· vanemad osalevad aktiivselt kõikides lasteaia üritustes
· hoolekogu ja pedagoogilised nõukogud on toimunud regulaarselt
· on paranenud kontaktid kooliga.
· vanemad ja töötajad osalevad aktiivsemalt tagasiside-uuringutes
· on paranenud lasteaia maine
Parendusvaldkonnad.

· uuendada ja täiendada kodulehekülge koostöö kohta huvigruppidega
· laiendada lasteaia tegevust (kogemuse vahetus perekasvatusküsimustes, koolitused täiskasvanutele)
· kaasata huvigruppe projektide osalusse
· pöörata enam tähelepanu koostööle hoolekoguga, kasutada kaasaegseid töövorme koostööks
· kaasata kohalikku Narva ajalehte koostööks meie lasteasutusega (lasteaia tähtsate sündmuste kajastamine)
· mitmekesistada koostöövorme kooliga

· aktiviseerida ühisprojektide tegevust

· korraldada igal aastal arenguvestlusi töötajatega

· leida võimalusel sponsoreid

4.4. Ressursside juhtimine.
Ressursside  juhtimise hindamisel me lähtume pedagoogilisest kontseptsioonist. Meie pedagoogiline kontseptsioon on:

· lapse harmooniline areng (eeldused edukaks õppimiseks koolis ja aktiivsuseks)

· pedagoogilise abi osutamine peredele 

· koostöö peredega, lapsevanemate rahulolu

· koostöö kultuuri- ja spordiasutustega

· pikaajalised ja püsivad traditsioonid

· turvaline õpikeskkond

· hea haridus

Lähtuvalt sellest vaatleme meie asutuse ressursside kavandamist, vastavaid tegevusi 3 aasta vältel, hindamist, tulemusi ning Teie järeldusi ja analüüsist tulenevaid parendustegevusi.
Eesmärgid:

· Õpi- ja mängukeskkond  on turvaline ja mugav. 
· Suurendatud on IT- vahendite kasutamisvõimalusi. 

· Lastele on loodud head tingimused arenguks.

Üldeesmärk: huvigrupid on kaasatud lapse ja lasteasutuse arengu toetamisse.

4.4.1. Eelarveliste ressursside juhtimine.
Eesmärk: eelarveliste ressursside juhtimine lähtub õppeasutuste arengukavast ja loob tingimused eesmärkide saavutamiseks ja parendusvaldkondade realiseerimiseks.

Lasteaia eelarve 2006-2009 aastateks on olnud edukas ja suhteliselt stabiilne. Sellel perioodil oli eraldatud piisavalt rahalisi vahendeid lasteaia arengukava eesmärkide elluviimiseks:

· Realiseeritud projekt aknaraamide vahetamisel firmaga Fenster (2007-2008a.);

· Linnavalitsuse Kultuuriosakonna  poolt on saadud 3 arvutit.
· Sponsorlus kauplusest „Selver” – mänguväljaku annetus, lastele  pidude korraldamine, lasteaia muru parendamine ja uuendamine.

· Miniprojektide kirjutamine ja teostamine koostöös teiste lasteasutustega, mille käigus lasteaiale eraldatakse  lisasumma kaupade soetamiseks.

Tabel 5. Eelarve

	Näitajad EHIS-est
	2006/2007
	2007/2008
	2008/2009

	Koha arvestuslik maksumus lapse kohta kuus kroonides
	2323
	2728
	3210,1

	Pedagoogi ametijärguga õpetaja palk kroonides
	5530
	6030
	7360

	Lastevanemate poolt kaetava osa kogumaht lapse kohta keskmisena kuus kroonides
	449
	647
	687


Sellest tabelist on näha, et kõik näitajad on kolme aasta jooksul tõusnud. Pedagoogide keskmine palk on tõusnud, kuid on alla Eesti keskmise brutopalga. Lastevanemate poolt kaetav osa on tunduvalt tõusnud. See oli seotud lapse kohatasu ja toitlustamise eest makstava summa tõusmisega. Seoses sellega on lasteaia eelarve suurenenud, mis on võimaldanud õppeprotsessi paremini toetada: 
· täiustada tehnilist ja mängubaasi;

· läbi viia koolitusi nii lastele kui ka töötajatele.

 Hoolekogu osalemisel jaotati rahalised vahendid ratsionaalselt, otstarbekalt  ja lasteaia arenguplaanile vastavalt. Ka hoolekogu liikmed on jaotanud igakuiselt lastetoidusoodustusi lastevanemate avalduse alusel peretuludest lähtuvalt. Sel moel on lasteaed lahendanud osaliselt probleemi võlgnikega.  

Rahaliste vahendite kasutamisest anname tagasisidet vanematele ja hoolekogu liikmetele hoolekogu koosolekutel, kas ressursside kasutamine on olnud plaanipärane ning otstarbekas.

Lisaks lasteasutuse ülalpidamiskuludele on lasteasutuse pidaja eraldanud ressursse õppevahendite soetamiseks ja toitlustamise kuluartiklile jõulukingituste soetamiseks 2008.õppeaastal, mis andis võimaluse lastevanematel tasuta saada oma lastele kingitust lasteaia poolt.

Eelarve alusel koostatakse kavad nii tehnilisele personalile kui ka pedagoogidele täienduskoolituse korraldamiseks. 

4.4.2. Materiaal-tehnilise baasi arendamine.

Eesmärk:  on loodud  laste arenguks sobiv kasvukeskkond ja personali tööks soodsaim töökeskkond.
Materiaaltehnilise baasi uuendamisel ja rahaliste vahendite planeerimisel oleme lähtunud lasteaia  eesmärkidest, tervisekaitse nõuetest, ohutusnõuetest, mängu- ning õueala vahendite vajalikkusest.

Aastatel 2006-2009 on remonditud 4 rühma tualett-ja pesuruumid, spordi-ja muusikasaalid, logopeedikabinet, pesula ja uuendatud elektririistad, vahetatud aknaraamid projekti järgi. Uuendanud ja täiendanud oleme mängubaasi, kõikidesse rühmadesse on ostetud pehmed moodulid. Kolme aasta jooksul oleme välja vahetanud mööblit nii lastele kui ka personalile: esikukappe, laste laudu, toole ja voodeid, toole täiskasvanutele, sektsioonkappe jne. Kahjuks suurem osa lasteaia ruumidest ei ole remonditud ja ei ole täidetud arenguplaani järgi. Arengukavas on jäänud planeeritust realiseerimata:

· jalutuskäikude jaoks verandade remont, mängualade seadmestamine 

· remont 2 sõimerühmas 
· tuletõrjesignalisatsiooni projekteerimine ja monteerimine
· soojusvarustuse süsteemi väljavahetamine

· tualettruumide remont 6 rühmas
· remont 2 lasteaiarühmas 

· koridori remont
· spordiinventariga lasteaia territooriumi seadmestamine 

Rühmad remonditakse  pealiskaudselt  (värvitakse seinu, vahetatakse linoleumi) omal jõul. Sellele vaatamata näevad rühmad välja puhaste ja hoolitsetutena. 

Lasteaias on 2 täitmata projekti, mis on osaliselt alustatud: esimene 2008. aastal - „Elektrivarustuse renoveerimise projekt” ning teine 2009.aastal –„Tuletõkkeuste paigaldamise projektilahendus”, kus ei ole alustatud tööde täitmist. See on seotud piiratud linnaeelarvega.

2008.aastal on laste mänguvõimalused natuke paranenud tänu sponsorile OÜ Velerston Grupp, mis kinkis lasteaiale 1 mänguväljaku ning parendas muru õppeasutuse territooriumil. Omal jõul tehakse ehitused lastele õuealal, kuid see ei loo kaasaegset väljanägemist. Vaatamata sellele, et lasteaia territoorium on haljastatud, rajasime alpinaatriumi ja rosaariumi, õueala nõuab täiustamist. 

Tabel 6. Lastevanemate ja personali rahulolu õuealaga/ arengukeskkonnaga rühmades.
	Näitaja
	2006/2007
	2007/2008
	2008/2009

	Lastevanemate ja personali rahulolu õuealaga (%)
	55%
	60%
	65%

	Lastevanemate ja personali rahulolu arengukeskkonnaga rühmades(%)
	65%
	70%
	80%


Madal hinnang lastevanemate ja personali poolt on põhjendatud sellega, et  eriti nukras olukorras on territooriumi asfaltkate. 
Tabel 7. Füüsiline kasvukeskkond.

	Näitajad EHIS-est
	2006/2007
	2007/2008
	2008/2009

	Keskmine rühmaruumide suurus lapse kohta
	5,9
	5,8
	4,3

	Keskmine mänguväljaku suurus lapse kohta
	18,99
	18,68
	18,6


Tabelist on näha, et iga aasta keskmine rühmaruumide ja mänguväljaku suurus lapse kohta on vähenenud, mis on  seotud lapse rühmaarvu suurendamisega. Vaatamata sellele vastavad kõik näitajad riiklikele normidele. 2008.aastal tänu spordisaali üleviimisele teise  rühma (pindala muutus väiksemaks, kui varem) on suurenenud rühmapindala lasteaiarühmas. Kuid 2 rühma jäävad veel ilma magamisruumita. Sellistes rühmades laste arv on väiksem ja pindala vastab riiginormidele.

2009.aastal on linnaeelarvest eraldatud ressursid elektripostide vahetamiseks ja sellega on parandatud tänavavalgustus, mis loob sobiva ja turvalise keskkonna nii lastele kui ka töötajatele.

4.4.3. Inforessursside juhtimine.

Eesmärk: 

· lasteaia inforessursid on vahendiks personali koolitamise ja töö korraldamisel
· infosüsteem toetab töötajatele, lastevanematele ja teistele huvigruppidele vajaliku informatsiooni kättesaadavust lasteasutuse tegevuse kohta alates 2008.aastast. 
Alates 2008. aastast on lasteaial oma kodulehekülg, mis on kooskõlas avaliku teabe seadusega peamiseks infokanaliks erinevatele huvigruppidele. Veebilehe eest vastutab lasteasutuse isik. Koduleheküljel uuendatakse informatsiooni regulaarselt, eriti  mis on seotud rubriikidega „Uudised”, „Ürituste kavad”, „Tegevuskava”, „Pildid”. Meie lasteaias ei ole rühmades arvuteid. Õpetajad on sunnitud kasutama arvutit määratud ajal üldkabinetis. See teeb töö ebamugavaks ja pingeliseks. Pedagoogide töös teeb raskusi see, et paljud ei oska piisavalt õppe- ja kasvatusprotsessis kasutada arvutit.

Tabel 8. Arvutitega varustus.

	Näitajad
	2006/2007
	2007/2008
	2008/2009

	Pedagoogide arv
	25
	25
	25

	Internetti ühendatud arvutite arv
	3
	4
	5

	Keskmine pedagoogide arv ühe internetiühendusega arvuti kohta
	8,3

	6,25

	5



Sellest on näha, et arvutitega varustus on ebapiisav. Pedagoogid edastavad infot lapsevanematele põhiliselt stendil ning suuliselt vanematega vesteldes. Informatsiooni edastamine personalile  toimub eeskirjade ning kordade kohta pedagoogilistel nõupidamistel, infotundides, üldkoosolekutel, tootmisnõupidamiste koosolekutel 2 korda aastas. Personal saab erinevat informatsiooni lasteaia stendilt. Meie lasteaias eelistatakse elavat suhtlemist töötajate vahel. Kuni 2009. aastani ei ole lastevanemate rahuloluküsitlusi informatsiooni edastamisega läbi viidud. 2009.aasta näitajad on positiivsed: umbes 90% lastevanematest on rahul info edastamisega. 2008. aastast rakendatakse EHIS programmi, kuhu kantakse andmed laste ja pedagoogide kohta. EHIS-e süsteemi andmeid esitab ja kontrollib lasteasutuse juhataja.

4.4.4. Säästlik majandamine ja keskkonnahoid.

Eesmärk: 

· Säästlik  majandamine on lasteaiaeelarve raames.
· Lasteaed korraldab üritusi  laste ja töötajate jaoks suunatud säästlikule majandamisele ja keskkonnahoiule.  
· Kaasaegne õpisõbralik  ja ohutu keskkond nii lastele kui ka töötajatele. 

Arengukavas aastateks 2006-2009  puudub  valdkond „Säästlik majandamine ja keskkonnahoid”. Pidevalt kontrollime, et tarbitaks säästlikult vett ning elektrit.

Lasteaia õppekavas on plaanitud igal aastal ökoloogilise kasvatusega seotud teemad (säästev suhtumine keskkonda).  Alates 2008. aastast viiakse läbi lastele korraldatud koolitusi linna poolt teemal „Jäätmete sorteerimine ja kogumine”.  Antud  teemal korraldatakse linna näitusi meie lasteaia laste osalemisega. Selle teema kohta on lasteaias olemas  õpimaterjal, mis on välja  pakutud Keskkonnaministeeriumi Info- ja Tehnokeskuse  ja Linnavara- ja Majandusameti poolt. Huvigrupid  on kaasatud õppeasutuse territooriumi heakorrastusse :

· Igal aastal viiakse läbi laupäevakud lastevanemate ja personali osalemisega;

· Lastevanemad ja töötajad on huvitatud keskkonna parendamisest laste jalutuskäigu korraldamisel ja sel moel osalevad nad aktiivselt puude ja põõsaste istutamisel.
Tugevused.

· Lasteasutuse eelarve on olnud aastate lõikes stabiilne ja lasteasutuse eesmärkide elluviimiseks piisav: eelarve on suurenenud, mis on võimaldanud õppeprotsessi paremini toetada.
· Lasteasutuse ruumid on osaliselt remonditud oma eelarvest ning KOV-i abil. 
· Sponsorlus  OÜ Velerston Gruppi poolt on parandanud lasteaia õemängude võimalusi.
· Personal ja vanemad on rahul info edastamisega erinevate kanalite kaudu.
· Kõik huvigrupid mõistavad säästliku majandamise ja keskkonnahoiu tähtsust.
Parendusvaldkonnad.
· Saavutada koostöös lasteasutuse pidajaga  kolme aasta jooksul pedagoogi ametijärguga õpetaja palgaks Eesti keskmine palk

· osaleda suurtes projektides lasteaia territooriumi rikastamisel (laste mänguväljakute soetamine).
· luua terviklik ülevaade võimalustest saada erinevatest fondidest ja projektidest lisaressursse.
· Osaleda mänguväljakute ja IT- vahendite saamisega seotud projektides.

· Suurendada  IT- vahendite kasutamisvõimalusi, luua andmebaas, mis kajastab lasteasutuse majanduslikku tegevust.
· Vastavalt õpetajate personaalsetele ja lasteasutuse arenguvajadustele võimaldada õpetajatel osaleda IT- koolitusel.

· Analüüsida säästliku majandamise näitajaid, kajastada neid aastaaruannetes

· Arutada säästliku majandamise küsimusi üldkoosolekutel

4.5. Õppe- ja kasvatusprotsess.
Eesmärgid:
· Õppe-ja kasvatustegevus toimib läbi mängu
· Õppekava on korrigeeritud ja uuendatud 2009.a. vastavalt uuele riiklikule õppekavale.

· Logopeedid toetavad lapse arengut.

· Lapse individuaalne areng läbi õpitegevuste.

· Rakendunud on õuesõpe (liikumistegevus, vaatlemine ja uurimine, kunstitegevus)
4.5.1. Lapse areng.
Eesmärgid:
· Õppeprotsess on korraldatud lapse iseärasusi silmas pidades.
· Lapsele turvatunde ja eduelamuse loomine

· HEV-laste väljaselgitamine ja toetamine.

Meie lasteasutuses toimub lapse arengu jälgimine ja hindamine 2 korda õppeaastas. 1 kord õppeaasta lõpus toimuvad arenguvestlused lapsevanematega. Lasteaias on välja töötatud lapse arengu-ja eeldatavate õpitulemuste jälgimise vorm, mis hõlmab kõiki vanuseid. 2007/2008.aastal viisime arenguvestluste kvaliteedi tõstmiseks läbi koolituse ”Arenguvestlused lasteaias”. Töö  kõneliste erivajadustega lapsega toimub meeskonnatööna (rühma personal, lapsevanemad, logopeed, liikumis- ja muusikaõpetaja) individuaalse arenduskava alusel,  mille  koostab logopeed. Erivajadustega laste vanematega toimuvad  logopeedil arenguvestlused plaani järgi. Kõneliste erivajadustega lastel on suur osa individuaalsel ja  grupitööl. Lastevanemate  nõustamiseks oli kaasatud  koolipsühholoog. Tervishoiutöötaja on vajadusel teinud koostööd lapse perearstiga  ning lastekaitsetöötajaga. Üksikjuhtumitel on lapsi suunatud ka teisesse lasteasutustesse, et tagada nende parem teenindamine vastavalt lapse erivajadusele.
Lapse koolivalmiduse hindamine toimub  rühma personali ja lapsevanema meeskonnatööna arenguvestluse käigus (aluseks on lapse arengu ja eeldatavate õpitulemuste jälgimise vorm).

Selleks, et lapsed  tunneksid eduelamust ja saaksid rakendada omandatud  oskusi ja teadmisi, oleme  lastele pakkunud mitmeid esinemisvõimalusi lisaks spordivõistlustele ka etlemiskonkurssidel ja kontsertidel. Lapsel on võimalus valida huvitegevust päeva jooksul.

Lasteasutuses  on tegutsenud huviringid: tantsuring (4-7aastased), aeroobika tüdrukute jaoks, võrkpall poiste jaoks ”Energia” spordikooli baasil, eesti keele ring (4-5-aastased),  teatristuudio (6-7-aastased), käsitöö, kabemänguring, kunst, poeesiaring, Dieneši loogilised klotsid, Montessori-metoodika, mnemotehnika, TRIZ-metoodika. Rühmad kasutavad oma töös kaasaegseid meetodeid ning erinevate metoodikate ja autoriprogrammide elemente. Lapse tervise tugevdamiseks on välja töötatud lasteaia „Tervisekava”. Eesti kultuuriga tutvumine toimub erinevate tegevuste kaudu: linna miniprojektides osalemine, traditsioonide õppimine, lõimitud tegevuste rakendamine.
4.5.2. Õppekava.

Eesmärk: Õppekava eesmärgid on selged ja reaalsed, õppekava sisu lähtub arengukavast ning tagab pidevat arenguprotsessi ja integreerimist.
Õppekava on valminud kõikide pedagoogide osalusel. Õppekava ülesehitus võimaldab pedagoogil paindlikult kavandada teemasid ja lõimitud tegevusi lähtudes lasteaia eesmärkidest, laste huvidest, arengutasemest ning ümbritsevast elust. Lasteaias toimub teemaõpetus. On välja töötatud valdkond ”Ohutus”. Igal aastal on kokku lepitud põhieesmärgid, mille alusel töötatakse välja konkreetsetele rühmadele sobivad eesmärgid ja tegevused nende täitmiseks. Õppeaasta põhieesmärkide püstitamisel tugineme eelneva õppeaasta rühmade õppe-ja kasvatustöö analüüsil, laste arengu hindamisel ja pedagoogidega läbiviidud arenguvestluste analüüsil, arvestades ka KOV prioriteete. 2009.aastal on lasteaia õppekava viidud vastavusse uue riikliku õppekavaga. Kogu personal osales sisekoolitusel, mis oli seotud uuendatud koolieelse lasteasutuse riikliku õppekava eripäraga. Pedagoogid, lapsevanemad ja spetsialistid on  kaasatud suuna „Tervise tugevdamine” väljatöötamisse.
4.5.3. Õppekorraldus ja õppemeetodid.

Eesmärgid:

· Õpeprotsess on korraldatud lapse iseärasuste arvestusega
· Õppetegevus tagab lapse rahulolu.

· Järjepidev õppimine teeb õppe-ja kasvatustöö huvitavaks ja mitmekesiseks.
Pedagoogide poolt enim kasutatavad õppemeetodid on mänguliste võtete kasutamine, individuaalne ja grupitöö. Lavastus- ja loovmängude ning nende elementide kasutamise suurem rakendamine on arendanud laste sotsiaalseid oskusi. Õppe- ja mänguvahendid on lastele kättesaadavad igal ajal. Kõikides rühmades on loodud tingimused eraldumiseks (isegi ühetoalistes rühmaruumides). Integreeritud õpetus toimub erinevates vormides. Laps osaleb aktiivselt õppeprotsessis ja mõjub meetodite valikule. Lasteaias on vajalikud vahendid aktiivõppe rakendamiseks (luubid, kaalud, mikroskoop, gloobus jne) ning nende kasutamine arendab lapse uurimise oskusi. Aasta jooksul rakendatakse õueõpet, mis mõjub positiivselt lapse tervisele ja silmaringi laiendamisele. Lapsekeskse kavandamise ja tegevuse läbiviimise koolituse viis 2007.-2009. õppeaastal seminaridena läbi juhataja asetäitja õppe-ja kasvatustöö alal. Selline koolitusvorm võimaldas enam arvestada pedagoogide taset ja saavutada seeläbi ka paremaid tulemusi: suurenenud on aktiivõppe osa, kasutatakse mängulisi elemente ja mängu ning lastel jääb enam aega loovmänguks ja vabamänguks.
4.5.4. Väärtused ja eetika.
Eesmärk:

· Lasteaial on oma väärtused ja traditsioonid.

· Lasteasutuse tingimused aitavad kaasa lapse tervise tugevdamisele.

Lasteaia väärtushinnangud on läbi arutatud ning fikseeritud õppekavas. Väärtustest juhindudes kavandame ja viime läbi õppe-ja kasvatustööd, ühisüritusi nii lastele kui ka peredele. Kaks korda aastas toimuvad lahtiste uste päevad. Vanemad on andnud positiivse hinnangu, et oleme korraldanud kogu päeva tegevuse nii, et lapsel on võimalik vanematega tegutseda. Üks kord kuus külastavad lapsed Narva Linna Muuseumi erinevate rahvatraditsioonide tutvustamiseks.

Lasteaias tähistatakse koos lastevanematega eesti ja vene rahvakalendri tähtpäevi. Laste silmaringi laiendamist ning eetilise maailmavaate arendamist toetab ilukirjanduse tutvustamine ning vestlused erinevatel teemadel. Tervislik eluviis on väärtuseks lastele, kogu kollektiivile ning vanematele. Lasteaial on traditsioonilised spordipäevad (suusatamine, ujumine, bowling, kepikõnd, aeroobika, sügisjooks jne). Lasteaed mõistab tervisliku toitumise mõju lapse arengule. Igapäevane menüü sisaldab värskeid salateid ning puu-ja köögivilju. Allergikutest lastele koostatakse erimenüü tervishoiutöötaja poolt. Igal aastal kevadel korraldatakse lapse hammaste vaatlus ja ravimine.

4.5.5. Lapsega seotud tulemused.

Tabel 9. Lasteasutuse külastatavus ja rühmade täituvus.
	Aasta 
	Sõimerühmade lapsed
	4-7- aastased lapsed
	%
	
	Keskmine laste arv rühmas

	

	2006/2007
	64
	117
	73%
	18,1

	2007/2008
	64
	118
	72%
	18,2

	2008/2009
	64
	119
	68%
	18,3


Jälgime laste külastatavust pidevalt kolme aasta jooksul. Keskmine laste arv rühmas on vastanud normidele. Laste  külastatavuse langemine on seotud sellega, et:
· Maksumus lasteaia eest  on tunduvalt tõusnud;

· Paljud vanemad on töötuks jäänud ning on sunnitud kodus lastega olema.
Tabel 10. Laste ja õpetajate suhtarv
	Näitajad 
	2006/2007
	2007/2008
	2008/2009

	Laste arv 
	181
	182
	183

	Rühmaõpetaja ametikohaga töötajate koormuste summa
	20
	20
	20

	Laste ja õpetajate suhtarv
	9,05
	9,1
	9,2


Laste ja õpetajate suhtarv on suurenenud, kuid vastab riiklikule eesmärgile 10:1. Lisaks rühmaõpetajatele tegelevad lastega muusika-ja liikumisõpetaja ning logopeedid.
Tabel 11. Lasteasutuse kasvandike olulisemad saavutused.
	Näitajad 
	2006/2007
	2007/2008
	2008/2009

	Lasteaiasiseste ürituste arv lastega 
	10
	4
	11

	Ürituste arv lastega 
	6
	9
	6

	Ürituste arv lastega teistest haridusasutustest.
	9
	8
	5

	Laste saavutused
	42 last(esimesed ja teised kohad, auhinnad, diplomid)
	37 last (esimesed, teised ja kolmandad kohad, auhinnad, diplomid, tiitlid)
	Üritustes osalejad 30 (diplomid, auhinnad, kingitused)


Alates 2008.õa on lapsed osalejaks üritustel, mille eesmärk on edu ja rahulolu. Tähendus ”võitja” on langenud, kuid kõik lapsed saavad kingituse.

Tugevused.
· On tõusnud lastevanemate rahulolu õppe-ja kasvatusprotsessi korraldamisega (2006.a -75%, 2007.a.-78%, 2008.a.-80%).
· Kõneraskustega lapsed saavad õigeaegselt logopeedilist abi.
· Lasteasutuses   tegutsevad  huviringid.

· On välja töötatud valdkond ”Ohutus”. 
· Huvigrupid  on  kaasatud suuna „Tervise tugevdamine” väljatöötamisse.
· Lõimitud tegevus toimub erinevates vormides.
· Sisekoolituse tulemusena on suurenenud  aktiivõppe osa.

· Tervislik eluviis on väärtuseks lastele, kogu kollektiivile ning vanematele.
Parendusvaldkonnad.

· Sõnastada ümber õppe- ja kasvatustöö eesmärke vastavalt SMART – reeglile.

· Uuendada   õppekava lähtudes sisehindamise tulemustest.
· Arendada lapse arengu potentsiaali  individuaalse  programmi kaudu.

· Selgitada välja ja analüüsida lastevanemate rahuolu arenguvestlustega.

· Korraldada pedagoogidele koolitus”Töö HEV lastega”.
· Juurutada igal aastal õppe-ja kasvatustegevuse tulemuste võrdlusanalüüsi eesmärkidele vastavalt.
· Toetada ja arendada lasteaia traditsioone ning väärtusi.

· Täiustada ”Tervise tugevdamise” programmi, arvestades eelmise aasta analüüsi.
· Korraldada ühisüritusi teiste haridusasutustega linna, maakonna või riigi tasandil.

Kokkuvõte.
Sisehindamissüsteemi ülesehitamise protsess ja sisehindamise läbiviimine oli kõigile osalejatele arendav. Personali enesehindamise oskus on saanud töö parendamise kvaliteedi aluseks. Lasteasutuse juhtkonna eesmärgiks peab olema töötajate järjepidev toetamine.
Sisehindamissüsteemi ülesehitamine on pikaajaline pidev protsess, mis nõuab kogu kollektiivi mõttemaailma ümberkujunemist. Meie lasteaed püüab oma tegevust korraldada õppiva organisatsiooni põhimõtetele vastavalt. Selleks me peame lähtuma SMART reeglist ja Demingi rattast, mis võimaldab meil mitmekülgselt oma tulemusi hinnata.
Hoolekogu kooskõlastus                                                  29.06.2010
Pedagoogilise nõukogu kooskõlastus                              29.06.2010
Pidaja kooskõlastus

Juhataja nimi, allkiri                                                     Jelena Konovalova

